อยากสอบถามค่ะ ยาคุมฉุกเฉินสามารถกินได้กี่ครั้งต่อเดือนค่ะ พอดีไปซื้อยาที่ร้านยาแนะนำว่ายาฉุกเฉิน1เม็ดสามารถคุมได้1เดือนใช่ไหมค่ะ
สวัสดีค่ะ ยาคุมฉุกเฉิน มีไว้ใช้เพื่อการป้องกันการตั้งครรภ์ในกรณีฉุกเฉินจำเป็นจริงๆ เท่านั้น ได้แก่ ใช้ในผู้ที่ถูกข่มขืน หรือมีเพศสัมพันธ์โดยไม่ได้ตั้งใจและไม่ได้มีการคุมกำเนิดด้วยวิธีใดๆ อยู่ หรือมีการใช้วิธีการคุมกำเนิดอยู่ แต่เกิดความผิดพลาด ไม่ถูกต้อง เช่น ถุงยางอนามัยขาดรั่ว ลืมทานยาคุมกำเนิด 3 วันขึ้นไป ลืมไปฉีดยาคุมตามกำหนดนัด เป็นต้นโดยทั่วไปไม่แนะนำให้ใช้ยาคุมฉุกเฉินเกิน 2 ครั้งต่อเดือน เนื่องจากมีปริมาณฮอร์โมนที่สูง ซึ่งจะไปมีผลต่อการทำงานของรังไข่ ทำให้เกิดเลือดออกผิดปกติ และประจำเดือนมาผิดปกติได้ อีกทั้งยาคุมฉุกเฉินก็ไม่ได้มีประสิทธิภาพที่ดีนัก (ป้องกันได้ 58%-95%) เมื่อเทียบกับวิธีคุมกำเนิดอื่นๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด ที่จะช่วยป้องกันได้มากกว่า 99% และการใช้ยาคุมฉุกเฉินบ่อยๆ ในช่วงเวลาใกล้ๆ กัน อาจทำให้ประสิทธิภาพลดลงได้ค่ะ